3. ΝΟΜΟΣ ΑΧΝΑ΄ της 23/29 Ιαν. 1888 Περί προσωπικού της καλλιεργείας των αλυκών του Κράτους. Άρθρ.1.-Εις τας κατ’ έτος καλλιεργουμένας αλυκάς του Κράτους διορίζεται αντί των μέχρι τούδε διοριζομένων επιστατών ανά εις επιτηρητής της καλλιεργείας ο αριθμός των δι’ απάσας τας καλλιεργουμένας αλυκάς του Κράτους διοριζομένων φυλάκων της καλλιεργείας ουδέποτε δύναται να υπερβή τους δεκαοκτώ. Άρθρ.2.-Οι επιτηρηταί της καλλιεργείας διορίζονται δια βασιλικού διατάγματος ουχί προ του Φεβρουαρίου εκάστου έτους. Άρθρ.3.-Οι επιτηρηταί της καλλιεργείας διαιρούνται εις δύο τάξεις οι μεν της πρώτης τάξεως έχουσι βαθμόν και μισθόν υπουργικού γραμματέως α΄ ή β΄ τάξεως, οι δε της δευτέρας υπουργικού  γραφέως α΄ τάξεως. Επιτηρηταί καλλιεργείας των αλυκών δύνανται να διορισθώσι και πολιτικοί συνταξιούχοι πρώτης μεν τάξεως, υπηρετήσαντες επί διετίαν τουλάχιστον εις θέσιν ισόβαθμον της υπό του υπουργικού γραμματέως α΄ ή β΄ τάξεως, δευτέρας δε τάξεως, υπηρετήσαντες επί διετίαν τουλάχιστον εις θέσιν ισόβαθμον της του υπουργικού γραφέως πρώτης τάξεως. Εις τους εκ συνταξιούχων διοριζομένους επιτηρητάς της καλλιεργείας των αλυκών δίδεται αμοιβή εις μεν τους της πρώτης τάξεως δραχμαί διακόσιοι, εις δε τους της δευτέρας δραχμαί εκατόν είκοσι  κατά μήνα.   Η (Αντί για τη σελ. 299) Σελ. 299(α) Τεύχος ΗΙ02-Σελ.103 Αλυκές 13.Η.α.1-3 αμοιβή αύτη ουδεμίαν έχει επιρροήν επί της συντάξεως, ουδ’ αποκλείει αυτήν. Άρθρ.4.-Πάσαι αι εργασίαι της καλλιεργείας εκάστη αλυκής ή τινές μόνον αυτών δύνανται να εκδοθώσιν εις (μονοετή) εργολαβίαν δια μειοδοσίας, αλλ’ αι εργασίαι αύται εκτελούνται πάντοτε υπό την άμεσον επίβλεψιν και τον έλεγχον του επιτηρητού της καλλιεργείας. Βλ. τας κατωτέρω νεωτέρας διατάξεις Άρθρ.5.-Η καταδίωξις των λαθραίως πηγνυόντων ή συλλεγόντων άλας ανατίθεται είτε εις επιτηρητάς διοριζομένους και αμειβομένους συμφώνως προς τα περί επιτηρητών της καλλιεργείας οριζόμενα εν τοις άρθρ. 2 και 3 του παρόντος νόμου, είτε εις αξιωματικού του στρατού ή της χωροφυλακής τη προηγουμένη συνεννοήσει μετά του υπουργού των Στρατιωτικών. Δεν δύνανται να διορισθώσι πλέον των τριών επιτηρητών επί της καταδιώξεως των λαθραίως πηγνυόντων ή συλλεγόντων άλας, η δε υπηρεσία αυτών δεν δύναται ν’ αρχίση προ της 15 Μαρτίου εκάστου έτους. Το δια την καταδίωξιν αναγκαιούν προσωπικόν προσλαμβάνεται παρά των επιτηρητών εγκρίσει του υπουργού των Οικονομικών. Άρθρ.6.-Οι επιτηρηταί της καλλιεργείας των αλυκών, ως και οι επί της καταδιώξεως επιτηρηταί, υπάγονται εις τας διατάξεις του Νόμ. ΦΜ΄ της 11 Νοεμ. 1875 περί μη διορισμού δημοσίων υπαλλήλων κλπ. και εις τας διατάξεις του Νόμ. ΑΡ4Γ΄ περί προσόντων και πειθαρχικής τιμωρίας των δημοσίων λειτουργών και του Νόμ. ΑΦΜΔ΄ περί καταργήσεως διατάξεών τινων των περί πειθαρχικής τιμωρίας και προσόντων των δημοσίων λειτουργών νόμων και περί συμπληρώσεως των νόμων τούτων. Απολύονται όμως της υπηρεσίας οι μεν επιτηρηταί της καλλιεργείας άμα τω πέρατι της καλλιεργείας και της παραδόσεως του άλατος των αλυκών, εν αις είναι διωρισμένοι, οι δε επιτηρηταί της καταδιώξεως, αν δεν υφίσταται ανάγκη της διατηρήσεως αυτών ουδέποτε δύνανται όμως να διατηρηθώσιν εις την θέσιν των οι επί της καταδιώξεως επιτηρηταί πέραν της 15 Οκτωβρίου εκάστου έτους. Βλ. και άρθρ. 1 Νόμ. 2945/1922 και άρθρ. 6 Νόμ. 4760/1930 (κατωτ. αριθ. 19). Άρθρ.7.-Ο οργανισμός της καλλιεργείας των αλυκών και τα καθήκοντα των επιτηρητών της καλλιεργείας, των επιτηρητών επί της καταδιώξεως, των φυλάκων και του προσωπικού της καλλιεργείας  Σελ. 300(α) Τεύχος ΗΙ02-Σελ.104 και καταδιώξεως και εν γένει τα αφορώντα εις την εκτέλεσιν του παρόντος νόμου ορισθήσονται δια Β.Δ/τος. 